CELEX: 
Language: fi
Date: 2017-01-31 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) N:o 251/2014 täydentämisestä maustettujen viinituotteiden sallittujen valmistusmenetelmien osalta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Maustettujen viinituotteiden määritelmästä, kuvauksesta, esittelystä, merkinnöistä ja maantieteellisten merkintöjen suojasta annetussa Euroopan parlamentin ja neuvoston asetuksessa (EU) N:o 251/2014 siirretään komissiolle valta antaa delegoituja säädöksiä, joissa vahvistetaan maustettujen viinituotteiden sallitut valmistusmenetelmät.
            
            
               Tämän delegoidun säädöksen tarkoituksena on vahvistaa kyseiset sallitut valmistusmenetelmät ottaen huomioon Kansainvälisen viinijärjestön suosittelemat valmistusmenetelmät.
            
            
               Tämä aloite ei sisälly REFIT-ohjelmaan. Ehdotus on kuitenkin laadittu ottaen huomioon paremman sääntelyn periaatteet.
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               Tämän delegoidun säädöksen oikeusperusta on maustettujen alkoholijuomien määritelmästä, kuvauksesta, esittelystä, merkinnöistä ja maantieteellisten merkintöjen suojasta 26. helmikuuta 2014 annettu Euroopan parlamentin ja neuvoston asetus (EU) N:o 251/2014
                  1
                ja erityisesti sen 4 artiklan 2 kohta.
            
            
               
                  Jäsenvaltiot ovat vastuussa mainitun asetuksen säännösten täytäntöönpanosta. On kuitenkin tarpeen varmistaa, että maustettuja viinejä koskevia sääntöjä sovelletaan yhtenäisellä tavalla kaikissa jäsenvaltioissa, jotta voidaan estää vilpilliset käytännöt, taata kuluttajansuoja ja välttää epäreilu kilpailu. Tästä syystä lainsäätäjä on antanut komissiolle toimivallan toteuttaa toimenpiteitä maustettujen viinituotteiden valmistuksessa sallittujen tuotantomenetelmien osalta.
               
            
            
               Jäsenvaltioiden yksinään toteuttamat toimet eivät olisi riittäviä, jotta voitaisiin varmistaa yhtenäiset ja syrjimättömät säännökset. Lisäksi vaatimus toimia yksittäisten kansallisten sääntöjen mukaisesti aiheuttaisi kohtuuttomasti rasitetta maustettujen viinituotteiden alan toimijoille ja lisäisi heidän kustannuksiaan. Tästä olisi haittaa myös kuluttajille, jotka ehkä tulisivat harhaan johdetuiksi lopputuotteen koostumuksen tai luonteen osalta.
            
            
               3.ARVIOINTI, KUULEMINEN JA VAIKUTUSTENARVIOINTI
            
            
               Kuulemisia, joihin osallistui asiantuntijoita kaikista 28 jäsenvaltiosta, järjestettiin erityisesti maataloustuotteiden yhteisestä markkinajärjestelystä annetun asetuksen alaan kuuluvista kysymyksistä maatalousmarkkinoiden asiantuntijaryhmän (alaryhmä ”Viini”) 30. toukokuuta ja 19. heinäkuuta 2016 pidetyissä kokouksissa, joissa luonnosteksti esiteltiin ja siitä sovittiin. Aina kun asiantuntijaryhmä kutsuttiin koolle, tämän säädöksen luonnosversio toimitettiin Euroopan parlamentille ja neuvostolle.
            
            
               Maustettujen viinituotteiden valmistusmenetelmistä on lisäksi keskusteltu kansalaiskeskusteluryhmän kokouksissa, joiden aikana komissio on kerännyt tietoja, näkemyksiä ja suosituksia maustettujen viinituotteiden asiantuntijoilta.
            
            
               Jäsenvaltioiden ja maustettujen viinituotteiden tuottajien kesken vallitsee yksimielisyys tällä delegoidulla säädöksellä sallituista valmistusmenetelmistä, jotka on vahvistettu ottaen huomioon Kansainvälisen viinijärjestön suosittelemat ja julkaisemat valmistusmenetelmät. Tästä syystä vaikutustenarvioinnin laatimista ei pidetty tarpeellisena.
            
            
               Delegoidun asetuksen luonnos oli nähtävissä paremman sääntelyn portaalissa 23 päivän syyskuuta ja 21 päivän lokakuuta 2016 välisen ajan, eikä siitä annettu palautetta.
            
            
               4.TALOUSARVIOVAIKUTUKSET
            
            
               Ehdotuksella ei ole vaikutusta EU:n talousarvioon.
            
            
               KOMISSION DELEGOITU ASETUS (EU) …/…,
            
            
               annettu 31.1.2017,
            
            
               Euroopan parlamentin ja neuvoston asetuksen (EU) N:o 251/2014 täydentämisestä maustettujen viinituotteiden sallittujen valmistusmenetelmien osalta
            
         
         
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon maustettujen viinituotteiden määritelmästä, kuvauksesta, esittelystä, merkinnöistä ja maantieteellisten merkintöjen suojasta 26 päivänä helmikuuta 2014 annetun Euroopan parlamentin ja neuvoston asetuksen (EU) N:o 251/2014
                  2
                ja erityisesti sen 4 artiklan 2 kohdan,
            
            
               sekä katsoo seuraavaa:
            
            
               (1)Maustettuja viinituotteita valmistetaan unionissa perinteisesti, ne muodostavat tärkeän alan sekä tuottajille että kuluttajille ja ne ovat tärkeä myyntikanava unionin maataloustuotteille. Asetuksen (EU) N:o 251/2014 4 artiklassa vahvistetaan vaatimukset, rajoitukset ja kuvaukset, joiden mukaisesti maustetut viinituotteet on valmistettava. Siinä myös siirretään komissiolle valta antaa delegoituja säädöksiä maustettujen viinituotteiden sallittujen valmistusmenetelmien vahvistamiseksi.
            
            
               (2)Kuluttajansuojan saamiseksi korkealle tasolle, vilpillisten käytäntöjen estämiseksi ja tuottajien välisen reilun kilpailun varmistamiseksi maustettujen viinituotteiden valmistusta varten olisi esitettävä selkeästi määritellyt kriteerit. Lisäksi komissio ottaa asetuksen (EU) N:o 251/2014 4 artiklan mukaisesti huomioon Kansainvälisen viinijärjestön suosittelemat ja julkaisemat valmistusmenetelmät.
            
            
               (3)Kansainvälisen viinijärjestön suosittelemat ja julkaisemat valmistusmenetelmät sisältyvät sen päätöslauselmaan OIV Resolution OENO 439-2012, ja niitä olisi käytettävä vertailukohtana, kun vahvistetaan unionissa sallitut valmistusmenetelmät. Jäsenvaltioiden asiantuntijoiden ja maustettujen viinituotteiden alan edustajien kuulemisista käy kuitenkin ilmi, että jotkin edellä mainituista valmistusmenetelmistä eivät aivan vastaa unionin perinteisiä valmistuskäytäntöjä. Sen vuoksi niitä olisi mukautettava ja täydennettävä, jotta ne vastaisivat paremmin valmistusmenetelmiä koskeviin tuottajien tarpeisiin ja tuotteiden laatuun kohdistuviin kuluttajien odotuksiin,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Maustettujen viinituotteiden valmistusmenetelmät
            
            
               Asetuksen (EU) N:o 251/2014 mukaiset maustettujen viinituotteiden sallitut valmistusmenetelmät luetellaan tämän asetuksen liitteessä.
            
            
               2 artikla
            
            
                Voimaantulo
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 31.1.2017.
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  EUVL L 84, 20.3.2014, s. 14.
               
               
                  
                     (2)
                  EUVL L 84, 20.3.2014, s. 14.
               
            
      
    ---documentbreak--- 
      
         
         
            
               Luettelo asetuksen (EU) N:o 251/2014 4 artiklan 2 kohdassa tarkoitetuista sallituista valmistusmenetelmistä 
            
            
                     
                        Nro
                     
                  
                  
                     
                        Valmistusmenetelmä
                     
                  
                  
                     
                        Tarkoitus
                     
                  
                  
                     
                        Käyttöedellytykset
                     
                  
                  
                     
                        Vaatimukset
                     
                  
               
                     
                        1
                     
                  
                  
                     
                        Happamuuden lisääminen ja vähentäminen
                     
                  
                  
                     
                        Titrattavissa olevan happamuuden ja todellisen happamuuden lisääminen tai vähentäminen (pH:n laskeminen tai nostaminen) erityisten aistinvaraisten ominaisuuksien aikaansaamiseksi ja stabiilisuuden lisäämiseksi
                     
                  
                  
                     
                        Kalvoelektrodialyysikäsittely
                     
                     
                        Kationinvaihtokäsittely
                     
                  
                  
                     
                        Happamuuden lisäämiseksi tehtävään kalvoelektrodialyysiin sovelletaan komission asetuksen (EY) N:o 606/2009 lisäyksessä 14 esitettyjä vaatimuksia
                           1
                         soveltuvin osin.
                     
                     
                        Happamuuden vähentämiseksi tehtävään kalvoelektrodialyysiin sovelletaan komission asetuksen (EY) N:o 606/2009 lisäyksessä 17 esitettyjä vaatimuksia soveltuvin osin.
                     
                     
                        Kationinvaihtajien käyttöön sovelletaan komission asetuksen (EY) N:o 606/2009 lisäyksessä 15 esitettyjä vaatimuksia soveltuvin osin. 
                     
                  
               
                     
                        2
                     
                  
                  
                     
                        Suodatus ja sentrifugointi
                     
                  
                  
                     
                        Tavoitteina on 
                     
                     
                        tuotteiden läpinäkyvä väri 
                     
                     
                        biologinen stabiilisuus mikro-organismien poiston avulla 
                     
                     
                        kemiallinen stabiilisuus
                     
                  
                  
                     
                        Maustetun viinituotteen virtaaminen suodattimen läpi, jolloin siitä erottuvat suspendoituneet hiukkaset, kolloidisessa muodossa liuoksessa olevat aineet.
                     
                     
                        Suodatus voidaan suorittaa inerttiä suodatuksen apuainetta käyttäen tai ilman sitä orgaanisten tai mineraalikalvojen avulla puoliläpäisevät kalvot mukaan luettuina.
                     
                  
                  
                     
                  
               
                     
                        3
                     
                  
                  
                     
                        Värin ja maun korjaaminen
                     
                  
                  
                     
                        Tuotteen värin säätäminen
                     
                     
                        Tuotteen tiettyjen aistinvaraisten ominaisuuksien aikaansaaminen
                     
                  
                  
                     
                        Käsittely enologisella hiilellä
                     
                     
                        Käsittely polyvinyylipolypyrrolidonilla
                     
                  
                  
                     
                        Hiili: enintään 200 g/hl
                     
                     
                        Polyvinyylipolypyrrolidoni: enintään 80 g/hl
                     
                  
               
                     
                        4
                     
                  
                  
                     
                        Alkoholipitoisuuden lisääminen
                     
                  
                  
                     
                        Alkoholipitoisuuden lisääminen
                     
                  
                  
                     
                        Veden poistaminen 
                     
                     
                        ovähentävällä lisäystekniikalla, kuten käänteisosmoosilla;
                     
                     
                        ojäädytysväkevöinnillä ensin jäädyttämällä ja sitten poistamalla näin muodostunut jää
                     
                     
                        Käyminen lisäämällä jo(i)takin asetuksen (EY) N:o 251/2014 liitteessä I olevassa 2 kohdassa tarkoitetuista käymiskykyisistä sokereista, minkä jälkeen käyminen saadaan aikaan valikoitujen hiivojen avulla
                     
                  
                  
                     
                  
               
                     
                        5
                     
                  
                  
                     
                        Alkoholipitoisuuden vähentäminen
                     
                  
                  
                     
                        Alkoholipitoisuuden vähentäminen
                     
                     
                  
                  
                     
                        Etanolin erottaminen fysikaalisten erottelumenetelmien avulla
                     
                  
                  
                     
                        Käsitellyissä maustetuissa viinituotteissa ei saa olla aistinvaraisesti havaittavia vikoja, ja niiden on sovelluttava sellaisenaan nautittavaksi.
                     
                     
                        Maustetun viinituotteen alkoholipitoisuutta ei voida alentaa, jos tuotteen valmistusvaiheessa on suoritettu jokin seuraavista:
                     
                     
                        -alkoholin lisääminen
                     
                     
                        -väkevöinti
                     
                     
                        -uudelleen käyminen
                     
                  
               
                     
                        6
                     
                  
                  
                     
                        Viinikiven stabilointi
                     
                  
                  
                     
                        Viinikiven stabilointi kaliumvetytartraatin, kalsiumtartraatin tai muiden kalsiumsuolojen osalta.
                     
                  
                  
                     
                        Elektrodialyysikäsittely
                     
                     
                        Kationinvaihtokäsittely, jonka aikana valmistuksen perustana oleva viini virtaa liukenemattoman polyelektrolyytin tavoin reagoivalla polymeerihartsilla täytetyn kolonnin läpi, jolloin polymeerihartsin kationit voidaan vaihtaa ympäristön kationeihin
                     
                     
                        Jäähdytys pitämällä tuotteita alennetussa lämpötilassa
                     
                  
                  
                     
                        Elektrodialyysiin sovelletaan komission asetuksen (EY) N:o 606/2009 lisäyksessä 7 esitettyjä vaatimuksia soveltuvin osin.
                     
                     
                        Kationinvaihtajien käyttöön sovelletaan komission asetuksen (EY) N:o 606/2009 lisäyksessä 12 esitettyjä vaatimuksia soveltuvin osin.
                     
                     
                     
                  
               
                     
                        7
                     
                  
                  
                     
                        Sekoittaminen
                     
                  
                  
                     
                        Maustettujen viinituotteiden lopullisten aistinvaraisten ominaisuuksien säätäminen
                     
                  
                  
                     
                        Asetuksen (EU) N:o 251/2014 3 artiklan 2 kohdan a alakohdassa, 3 kohdan a alakohdassa ja 4 kohdan a alakohdassa tarkoitettujen viinialan eri tuotteiden sekoittaminen
                     
                  
                  
                     
                  
               
                     
                        8
                     
                  
                  
                     
                        Säilöntä lämmön avulla
                     
                  
                  
                     
                        Tuotteen säilöminen varmistamalla sen mikrobiologinen tasapaino
                     
                  
                  
                     
                        Lämpökäsittelyt, mukaan luettuna pastörointi. Kuumennus hiivojen ja bakteerien poistamiseksi tarvittavaan lämpötilaan
                     
                  
                  
                     
                  
               
                     
                        9
                     
                  
                  
                     
                        Kirkastaminen
                     
                  
                  
                     
                        Liukenemattomien aineosien poistaminen
                     
                  
                  
                     
                        Seuraavien valmistuksen apuaineiden käyttö:
                     
                     
                        -elintarvikegelatiini
                     
                     
                        -vehnästä tai herneestä saatavat kasviperäiset valkuaisaineet
                     
                     
                        -kalaliima
                     
                     
                        -kaseiini ja kaliumkaseinaatti
                     
                     
                        -muna-albumiini
                     
                     
                        -bentoniitti
                     
                     
                        -piidioksidi geelin tai kolloidisen liuoksen muodossa
                     
                  
                  
                     
                  
               
         
         
            
                  
                     (1)
                  Komission asetus (EY) N:o 606/2009, annettu 10 päivänä heinäkuuta 2009, neuvoston asetuksen (EY) N:o 479/2008 yksityiskohtaisista soveltamissäännöistä rypäletuoteluokkien sekä viininvalmistusmenetelmien ja niiden rajoitusten osalta (EUVL L 193, 24.7.2009, s. 1).